หลังจากไปจัด Carl's Jr มาเรียบร้อย ร่างกายก็ยังเรียกร้องของหวาน พอดีกับที่อยากลองเมนูใหม่ของ Swensen's ด้วย เลยไม่ต้องคิดมากว่าจะทานของหวานอะไร และร้านไหนดี 

ร้านนี้อยู่ zone ก่อนถึง Ikea บนชั้น 2 ตอนเดินไปถึงรอคิวประมาณไม่ถึง 5 นาทีก็ได้ที่นั่งละ 

ด้วยความที่ตั้งใจลองเมนูใหม่อยู่แล้วเลยไม่ต้องเปิดเมนูอะไรมากมายเลย (เพราะเมนูใหม่ตั้งโชว์ไว้บนโต๊ะอยู่ละ 555) แต่ทั้ง 2 ถ้วยตามเมนูจะมีเวเฟอร์กะลูกชุบมาให้ แต่เราเฉยๆ เลยขอเปลี่ยนเป็นอัลมอนด์แทน ทั้งสองถ้วยเลย กินยังงี้ทุกครั้ง รู้สึกมันเข้ากันดีมากกกกกก 

1. แมงโก้โคโคนัท พุดดิ้ง (129) ถ้วยนี้ด้านล่างเป็นพุดดิ้งมะพร้าว ตัวพุดดิ้งรสชาติทั่วๆไป ไม่หวานมาก ถ้วยนี้ไม่มีข้าวเหนียวใส่มาด้วย เสียดายตัวพุดดิ้งไม่เย็นมาก ถ้ามาเย็นๆจัดๆน่าจะอร่อยขึ้น โดยรวมให้ 3.5/5 นะถ้วยนี้ อร่อยแบบธรรมดาๆ

2. ไอศกรีมมะม่วงอกร่องทองลอยแก้วในมะพร้าวเชค (149) ถ้วยนี้สิโดนมาก คือมันลงตัวไปหมดทั้งมะพร้าวเชคที่อยู่ด้านล่าง แบบเย็นจัดแต่ไม่หวานมาก ทานพร้อมไอศกรีมมะม่วงอกร่องทองและข้าวเหนียว ในคำเดียวนี่มันลงตัวมากๆ เมนูนี้กลายเป็นเมนูโดนใจใหม่ของเราไปโดยปริยายแล้ว ^^

สำหรับเมนูใหม่ ส่วนตัวแล้วชอบ "ไอศกรีมมะม่วงอกร่องทองลอยแก้วในมะพร้าวเชค" มาก เพราะเป็นสาวกของทั้งมะม่วงและมะพร้าว แถมได้ความชื่นใจจากมะพร้าวเชคเย็นๆอีก แบบนี้ต้องมีมาซ้ำอีกหลายๆรอบก่อนหมดหน้ามะม่วง เอาจริงๆอยากให้ Swensen's มีเมนูมะม่วงตลอดทั้งปีเลย รับรองว่าจะเป็นลูกค้าผู้ซื่อสัตย์ ไม่ปันใจให้ใคร (มากจนเกินไป) แน่นอน จริงๆนะ XD 

